КОМИ РЕСПУБЛИКАЛÖН ОЛАНПАС

**Вот мынтысьяслöн торъя категориялы, кодъяс бöрйисны воталöм объектöн чöжöс, кутшöмъясöс чинтöма рöскод мында вылö, вот перъян кокньöдöм тэчасöн вöдитчöмöн йитöдын перъян вот ставка урчитöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Россия Федерацияса вот кодекслöн 34620 статья серти урчитны Коми Республика мутасын вот ставкасö 10 прöчент мында вот серти, мый перйöны вот мынтысьяслöн торъя категориялы, кодъяс бöрйисны воталöм объектöн чöжöс, кутшöмъясöс чинтöма рöскод мында вылö, вот перъян кокньöдöм тэчасöн вöдитчöмöн йитöдын:

организацияяслы да асшöр уджалысьяслы, кодъяс тайö Оланпас дорö содтöд серти олöмö пöртöны экономическöй удж сикас (тöвар (уджъяс, услугаяс) збыльмöдöмысь босьтöм сьöмыс экономикалöн тайö сикас уджысь лöсялана отчётнöй (вот) кадколастын 85 прöчентысь абу этшаджык чöжöслöн став мындаысь, мый арталöны вот перъян кокньöдöм тэчасöн вöдитчигöн вот перъян объект урчитiгöн Россия Федерацияса вот кодекслöн мöд юкöнса 34615 статьяын урчитöм ног серти).

**2 статья.** Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М. Гайзер

Сыктывкар

2010 вося вöльгым тöлысь 17 лун

121-РЗ №

«Вот мынтысьяслöн торъя категориялы,

кодъяс бöрйисны воталöм объектöн чöжöс,

кутшöмъясöс чинтöма рöскод мында вылö,

вот перъян кокньöдöм тэчасöн вöдитчöмöн

йитöдын перъян вот ставка урчитöм йылысь»

Коми Республикаса Оланпас дорö

содтöд

**ЭКОНОМИЧЕСКÖЙ УДЖ СИКАС**,

кор организацияяс да асшöр уджалысьяс вермöны вöдитчыны 10 прöчента вот ставкаöн

|  |  |  |
| --- | --- | --- |
| Д/в № | Экономическöй удж сикас | ЭУССК код (класс, классув, группа, группаув, сикас) |
| 1 | 2 | 3 |
|  | А ЮКÖД  ВИДЗ-МУ ОВМÖС, ВÖРАЛÖМ ДА ВÖР ОВМÖС |  |
| 1. | Видз-му овмöс, вöралöм да тайö юкöнъясын услугаяс сетöм | 01 |
| 2. | Вöр овмöс да тайö юкöнын услугаяс сетöм | 02 |
|  | С ЮКÖД  МУ ПЫТШСА ОЗЫРЛУН ПЕРЙÖМ |  |
| 3. | Мукöд му пытшса озырлун перйöм | 14 |
|  | D ЮКÖД  ОБРАБАТЫВАЙТАН ПРОИЗВОДСТВОЯС |  |
| 4. | Сёян-юан, юанторъяс вöчöм | 15 |
| 5. | Дöра производство | 17 |
| 6. | Паськöм вöчöм; ку песöм да краситöм | 18 |
| 7. | Кучик, кучикысь изделиеяс да кöм вöчöм | 19 |
| 8. | Вöр обработайтöм да пуысь да пробкаысь изделиеяс вöчöм, пызан-улöс кындзи | 20 |
| 9. | Целлюлоза, пу масса, бумага, картон да наысь изделиеяс вöчöм | 21 |
| 10. | Йöзöдан да полиграфическöй удж, юöр гижан носительяс лыдмöдöм | 22 |
| 11. | Химическöй производство | 24 |
| 12. | Резина да пластмасса изделиеяс вöчöм | 25 |
| 13. | Мукöд абу кöрт минеральнöй продуктъяс вöчöм | 26 |
| 14. | Металлургия производство | 27 |
| 15. | Дась кöрт изделиеяс вöчöм | 28 |
| 16. | Машинаяс да оборудование вöчöм | 29 |
| 17. | Офис оборудование да артасян техника вöчöм | 30 |
| 18. | Электрическöй машинаяс да электрооборудование вöчöм | 31 |
| 19. | Радиолы, телевидениелы да связьлы аппаратура вöчöм | 32 |
| 20. | Медицина техника изделиеяс, мурталан средствояс, оптическöй приборъяс да аппаратура, часiяс вöчöм | 33 |
| 21. | Пызан-улöс да мукöд прöдукция вöчöм, кутшöмъясöс абу пыртöма мукöд группировкаö | 36 |
| 22. | Вторичнöй сырьё обработайтöм | 37 |
|  | Е ЮКÖД  ЭЛЕКТРОЭНЕРГИЯ, БИАРУ ДА ВА ПРОИЗВОДСТВО ДА ЮКЛÖМ |  |
| 23. | Электроэнергия, биару, пар да пöсь ва вöчöм, сетöм да юклöм | 40 |
| 24. | Ва чукöртöм, сöстöммöдöм да юклöм | 41 |
|  | F ЮКÖД  СТРÖИТЧÖМ |  |
| 25. | Стрöитчöм | 45 |
|  | Н ЮКÖД  ТУЙ МОРТ КЕРКАЯС ДА РЕСТОРАНЪЯС |  |
| 26. | Том йöзлöн туристскöй лагеръяслöн да гöраса туристскöй базаяслöн удж | 55.21 |
|  | I ЮКÖД  ТРАНСПОРТ ДА СВЯЗЬ |  |
| 27. | Мувывса транспортлöн удж | 60 |
| 28. | Ва транспортлöн удж | 61 |
|  | К ЮКÖД  ВÖРЗЬÖДНЫ ПОЗЬТÖМ ЭМБУРКÖД ОПЕРАЦИЯЯС, КÖРТЫМАЛÖМ ДА УСЛУГАЯС СЕТÖМ |  |
| 29. | Оланiн фонд уджöдöмöн веськöдлöм | 70.32.1 |
| 30. | Уджтасъясöн могмöдöм дасьтöм да тайö юкöнын консультация сетöм | 72.2 |
| 31. | Даннöйяс обработайтöм | 72.3 |
| 32. | Даннöйяслысь база да юöр ресурсъяс котыртан да вöдитчан удж | 72.4 |
| 33. | Наука туялöмъяс да разработкаяс | 73 |
| 34. | Архитектура юкöнын удж; инженернöй да техническöй проектируйтöм; геология да корсьысян да геофизическöй уджъяс; геодезическöй да картографическöй удж; стандартизация да метрология юкöнын удж;гидрометеорология да сыкöд матiса юкöнъясын удж; техническöй могъяс решитöмкöд йитчöм удж сикасъяс, кутшöмъясöс абу пыртöма мукöд группировкаö | 74.2 |
| 35. | Архитектура юкöнын удж, промышленносьтын да стрöитчöмын инженернöй да техническöй проектируйтöм | 74.20.1 |
| 36. | Геодезическöй да картографическöй удж | 74.20.3 |
|  | О ЮКÖД  МУКÖД КОММУНАЛЬНÖЙ, СОЦИАЛЬНÖЙ ДА ПЕРСОНАЛЬНÖЙ УСЛУГАЯС СЕТÖМ |  |
| 37. | Няйт ва, колясъяс бырöдöм да та кодь удж | 90 |
| 38. | Актёръяслöн, режиссёръяслöн, шылад тэчысьяслöн, серпасалысьяслöн, скульпторъяслöн да творчествоа уджсикаса мукöд петкöдлысьлöн, кодъяс петкöдчöны асьныс, удж | 92.31.22 |
| 39. | Мортöс ёнмöдан да бурдöдан удж | 93.04 |

Экономическöй удж сикасъяссö урчитöма Экономическöй удж сикаслöн ставроссияса классификатор серти ОК 029-2001 (КДЕС Ред.1).

Экономическöй удж сикаслысь группаса код пасйигöн (класс, классув, группа, группаув) вот мынтысь вермö вöдитчыны 10 прöчента вот ставкаöн став экономическöй удж сикас серти, кутшöмъяс лöсялöны группаса кодлы.

Коснырева 4129 пас